《送徐德源回横州》
明代·偶桓

萧萧鞍马驻江滨，回首秋风益损神。
自念未归他郡客，更禁相送故乡人。
羁愁太剧难分袂，老泪无多易满巾。
归向南溟有双鲤，寄书还肯问垂纶。

作者简介：明间苏州府太仓人，字武孟，号海翁。眇一目，自号瞎牛。以诗谒倪瓒，瓒称之。洪武中官荆门州吏目。有《江雨集》、《醉吟录》、《凤台吟啸集》等。